Perempuan Paling Bahagia

Perempuan Paling Bahagia ialah sebuah siri drama televisyen Malaysia 2017 arahan Jamal Khan. Dibintangi oleh Zahiril Adzim dan Shera Aiyob. Siri drama ini memulakan tayangan perdana di Slot Raihana, Astro Oasis bermula 4 September 2017 menggantikan Kisah Dari Mekah. 

 Sinopsis 
Bahagia adalah pengorbanan. Berkorban untuk buat orang yang kita sayang bahagia, kita akan turut merasakan bahagia. Bagi Arissa yang berasal daripada keluarga yang susah, bahagia itu adalah duit. Ada duit semuanya akan bahagia.

Tetapi makna bahagia bagi Arissa berubah apabila Arissa diberi tugas untuk menjaga Rayyan, bayi yang dijumpai di tangga masjid yang telah dibuang oleh Rafi, abang Rafa. Rayyan yang merupakan anak tidak sah taraf telah dinafikan haknya oleh Rafi dan disebabkan Datin Zarina menghibahkan semua harta yang sepatutnya milik Rafi kepada Rayyan, Rafi berdendam.

Namun, anak tidak sah taraf hanya akan mempunyai pertalian keluarga dengan keluarga sebelah ibu yang melahirkannya dan melalui ibu susuanlah, Rayyan akan ada pertalian keluarga dengan Rafa.

Akibat kasih sayang dan layanan baik Arissa ke atas Rayyan, Rafa dan Datin Zarina merasakan Arissa lah calon yang sesuai untuk menjadi isteri Rafa dan ibu susuan Rayyan. Dalam masa yang sama, tanpa pengetahuan mereka, Arissa sudah pun mula mengambil ubat hormon itu. Ini kerana mereka masing-masing mempunyai alasan mereka tersendiri. Alasan Arissa adalah kerana dia sayangkan Rayyan dan menganggap Rayyan senasib dengannya, yatim piatu.

Alasan Rafa adalah kerana dia sudah mula jatuh cinta. Tetapi terikat dengan perjanjiannya dengan Datin Zarina, Rafa buat-buat Kebal.

Alasan Datin Zarina pula adalah kerana dia telah meletakkan Arissa sebagai penama polisi insuransnya yang bernilai RM50 juta untuk mengaburi mata Dato’ Rafail yang mahu membunuhnya.

 Pelakon 
Pelakon utama
 Zahiril Adzim sebagai Rafa
 Shera Aiyob sebagai Arissa
Pelakon pembantu
 Luqman Hafidz sebagai Rafi
 Sara Ali sebagai Mia/Nia
 Ako Mustapha sebagai Dato Rafail
 Liza Abdullah sebagai Datin Zarina
 Aprena Manrose sebagai Murni
 Syaffiq Sahli sebagai Syukri
 Amir Nafis sebagai Dollah
 Uqasha Senrose sebagai Maya
 Zowa Zahari sebagai Hafiz
 Ryzal Jaafar sebagai Zafran
 Zulkifli Ismail sebagai Tan Sri Asyraf
 Nelissa Nizam sebagai Jasmin

 Rujukan 

Kategori:Drama Melayu 2017
Kategori:Rancangan Astro
Kategori:Rancangan Astro Oasis
Kategori:Drama adaptasi novel di Malaysia